Hei! Sid Roth tässä.
Tervetuloa maailmaani, joka on luonnollisesti yliluonnollinen.
Tiesitkö, että käytät kolmanneksen elämästäsi nukkumiseen?
Vieraani sanoo, että Jumala yrittää puhua sinulle uniesi kautta.
Monet uskovat eivät huomaa sitä, koska vihollinen sokaisee meidät.
Se loppuu tänään!
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Tervetuloa, Pyhä Henki.
Tee tästä ohjelmasta luonnollisesti yliluonnollinen.
Tohtori Charles Fox on näkijä ja saa tarkkoja näkyjä Jumalalta -
joka päivä ja joka yö.
Charles sanoo, että sen tulisi olla normaalia kaikille uskoville.
Charles, vaikka vartuit uskovaisessa kodissa, -
demoniset voimat hyökkäsivät kimppuusi lapsena.
Riivaajat kuristivat sinua. Kerro siitä.
Aloin nähdä demonisia asioita jo todella nuorena.
Näin pieniä kengurun kaltaisia olentoja hyppimässä ympäri kaupunkia.
Olen kotoisin Brooklynistä. Vähän vanhempana -
aloin tuntea öisin kädet kurkkuni ympärillä.
Se pelotti minua kovasti.
Usein, jos lapsi on lahjakas, vihollinen hyökkää jo varhain, -
jotta lapsi alkaisi pelätä eikä käyttäisi näkijän lahjaansa.
Asiat alkoivat muuttua, kun annoit itsesi toden teolla Jumalalle.
Kohdattuani Jumalan huoneessani siirryin demoneista enkeleihin.
Olin vasta teini-ikäinen, ja makasin kerrossängyssä.
Yhtäkkiä Jumalan voima tuli minuun. Sain Jumalalta sähköiskun.
Tunsin läsnäolon huoneessani. Olin tottunut demoneihin, -
mutta tämä läsnäolo oli erilainen. Yhtäkkiä se oli sisälläni.
Tärisin, kun sähkövirta kulki kehoni läpi.
Eräs unesi ajoi sinut kohti palvelutyötäsi. Mitä tapahtui?
Kohtasin unessa Jeesuksen. Olin taivaassa.
Olen vain harvoin nähnyt Jeesuksen niin selvästi. Olin alttarilla.
Hän alkoi heitellä minua kohti jotain, jotka olivat kuin tulipalloja.
Hän heitteli niitä olkansa yli ja hymyili samalla minulle.
Hän heitti seitsemän tulipalloa.
Olin nuori enkä tiennyt luvun 7 merkitystä, mutta jakeessa Ilm. 1:4 -
Jumalan seitsemän henkeä kuvaavat Pyhän Hengen täyteyttä.
Jeesus kastaa Pyhällä Hengellä, ja Hän kastoi minut.
Uni merkitsi Pyhän Hengen kastetta. Elämäni muuttui. Sitä unet tekevät.
Miltä tulipalloilla heittely sinusta tuntui?
Se oli upea tunne. Sen luulisi sattuvan, mutta se ei sattunut yhtään.
Olin kuin ekstaasissa. En voi kuvata sitä muuten. Halusin sen jatkuvan.
Siitä lähtien olen aina pyrkinyt siihen takaisin. Se on lähtökohtani kaikkeen.
Se teki minusta nälkäisen. Halusin enemmän Jumalaa.
Monet ihmiset eivät ymmärrä, -
että kaikki unet ja näyt tulevat Jumalalta. Miksi?
Se sanotaan jakeissa Job 33:14―16.
"Sillä Jumala puhuu tavalla ja puhuu toisella; sitä vain ei huomata.
Unessa, öisessä näyssä, kun raskas uni valtaa ihmiset -
ja he nukkuvat vuoteillansa, silloin hän avaa ihmisten korvat -
ja sinetillä vahvistaa heidän saamansa kurituksen..." Emme huomaa sitä.
Jumala puhuu meille, mutta huomiomme kiinnittyy muualle.
Millaisia asioita Jumala kertoo unissa?
Hän vahvistaa elämämme suuntaa, ilmoittaa tulevaisuuden -
ja kertoo, mikä tarkoituksemme on. Unet ovat erittäin tärkeitä.
Tieteestä tiedämme, että Jumala on antanut ihmisille monenlaisia kaavoja.
Jumala on puhunut unien avulla kautta historian.
Miksi useimmat ihmiset eivät saa kiinni uniensa selityksestä?
Jumala verhosi totuuden. Hän verhosi sen uniin. Snl. 25:2 -
"Jumalan kunnia on salata asia, ja kuningasten kunnia on tutkia asia."
Jotkut ovat laiskoja eivätkä halua käyttää aikaa uniensa tutkimiseen.
Miksi useimmat uskovaiset eivät näe unia, -
tai jos näkevät, he eivät ymmärrä niitä, -
tai sitten pitävät niitä demonisina?
Miksi näin on? - Vihollinen haluaa johtaa ihmiset harhaan ja eksyttää.
Pastorini sanoi vuosia sitten: "Alat muistuttaa sitä, mitä palvot."
Mitä enemmän aikaa vietät Jumalan kanssa, sitä paremmin kuulet Häntä.
Jeesus sanoi: "Minun lampaani kuulevat minun ääntäni, -
ja minä tunnen ne, ja ne seuraavat minua." (Joh. 10:27)
Jos vietät aikaa Jumalan kanssa, alat huomata, kuka sinulle puhuu.
Jos tunnistat sen hereillä, tunnistat sen myös nukkuessasi.
Moni ei usko uniensa olevan Jumalalta ja sivuuttaa ne merkityksettöminä.
Mainosten jälkeen Charles kertoo niistä monista tavoista, -
joilla Jumala puhuu yöllisten näkyjen kautta, ja mitä ne merkitsevät.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Charles, Jumala puhuu meille monenlaisia asioita unien kautta.
Sanot, että uni voi olla kutsu -
hengelliseen sodankäyntiin. - Juuri niin.
Näin eräänä yönä unen, jossa Jumala kutsui hengelliseen sodankäyntiin.
Kuljin unessa erään ankeannäköisen alueen läpi.
Päädyin laivaan. Tiesin sen olevan orjalaiva, koska kaikki matkustajat -
olivat joko prostituoituja tai huumeissa tai heiltä puuttui munuaisia.
He olivat täysin alistettuja. Aloin kävellä ympäri ja panin heidät jonoon.
Sain heille tiedon sanoja, ja he paranivat ja vapautuivat.
Kun heidät oli vapautettu, kävelin ympäriinsä etsien uloskäyntiä, -
mutta näin vasemmalla portaat.
Päätin nousta ne ylös, koska näkijänä haluan nähdä asioita.
Nousin portaita ylös. Siellä piti olla kapteenin hytti.
Siellä sängyssä torkkui valtava, pimeä hahmo.
Tiesin, että tuo olento oli vastuussa kaikesta alakerran kärsimyksestä.
Yhtäkkiä minussa nousi vanhurskas tuohtumus, -
ja sanoin sille: "Nouse!" Se nousi ja hyökkäsi kimppuuni, -
mutta unessa saamme joskus yliluonnollista voimaa.
Aloin taistella sitä vastaan karateiskuilla.
Kamppailin sitä vastaan ja tyrmäsin sen.
Käännyin ja näin oikealla pienen, Gideonien Uuden testamentin.
Laitoin sen tuon ison olennon rinnalle, ja se oli täysin lyöty.
Jumala osoitti unen kautta, miten Jeesus voitti paholaisen.
Hän sanoi: "On kirjoitettu..." ja tyrmäsi hänet.
Seurakunnan on tunnettava Sana. Paholainen voitetaan Sanalla.
Kerro, miten voi tietää, onko uni väärennös ja viholliselta.
Jumala ei ole epäjärjestyksen, vaan rauhan Jumala (1. Kor. 14:33).
Monesti saatanasta peräisin olevat, pimeät unet tekevät hämmentyneeksi.
Herätessä tuntuu, että unessa on jotain pielessä.
Mainitsin jo Sanan. Meidän täytyy tuntea Jumalan Sana.
Jos tunnet Jumalan Sanan, vihollinen ei voi eksyttää sinua.
Silloin hän ei eksytä sinua myöskään ilmestymällä uniisi.
Monet haluavat saada dramaattisia kohtaamisia Jumalan kanssa, -
mutta emme voi elää vain niistä. Saatana antaa vääriä ilmestyksiä.
Varmista, että sinulla on ensin kohtaaminen Jumalan Sanan kanssa.
Silloin voit arvioida jokaisen unen. Miten erottelemme henget?
Raamattu käskee tehdä niin, mutta miten se tehdään? Jumalan Sanalla.
Tutustu siis Sanaan. Demonisilla unilla on myös tiettyjä ominaispiirteitä.
Niiden tunnelma on synkempi. Saatana ei voi olla pelottelematta.
Hän teki sen minulle ja tekee muillekin. Hänen unensa ovat myös piinaavia.
Hän saattaa lisätä eksyttävään uneen jopa raamatunkohtia.
Hänestä se on hauskaa, mutta unessa on jotain, joka ei tunnu oikealta.
Kutsun sitä rauhamittariksi.
Mitä rauhamittarisi sanoo, kun heräät? Pyhä Henki asuu sinussa.
Mikä on yleisvaikutelmasi unesta, kun heräät?
Jos se ei tunnu oikealta, sinun pitää rukoilla asiaa.
Kehotan aina ihmisiä rukoilemaan unen puolesta kielillä.
Rukoile asiaa, niin Jumala näyttää, onko uni Häneltä vai paholaiselta.
Kaikki riippuu siitä, mihin keskityt elämässäsi.
Jos keskityt aitoihin asioihin sen sijaan, että etsisit paholaista, -
et halua enää koskeakaan johonkin, joka ei ole aitoa.
Juuri niin. Totut aitouteen ja Jumalan läsnäoloon.
En halua paholaista. En etsi mitään vääriä henkiä, etsin Pyhää Henkeä.
Kerro varoitusunista.
Olen nähnyt monta varoitusunta, mutta yhtä niistä en totellut.
Tai tottelin osittain, mutta palasin sitten vanhaan suunnitelmaani.
Tarvitsin ylistyksenjohtajan. Olimme ottaneet hoiviimme seurakunnan.
Olin sen historian ensimmäinen musta pastori, ja ylistystä piti muuttaa.
Halusimme nykyaikaistaa sitä ja saada mukaan vivahteita gospelista.
Halusin jonkun, joka osaisi soittaa mustaa gospelia. Sain idean -
etsiä sopivan henkilön ja oikean soundin jostain naapuriseurakunnasta.
Unessa olin seurakunnassa ja näin ylisuuret Hammond B3 -urut.
Joku soitti niitä. Nautin musiikista ja aloin ylistää, -
mutta yhtäkkiä uruista lensi ampiainen, joka pisti minua niskaan.
Tunsin, että se sattui. Heräsin, ja Herra sanoi, -
että minun piti odottaa, muuten musiikkityö pistäisi minua.
Tottelin Herraa ja odotin, ja Hän lähetti upean ylistyksenjohtajan.
Kahden vuoden päästä hän lähti, ja palasin aiempaan suunnitelmaani.
En totellut untani, vaan päätin täyttää vakanssin saman tien.
Musiikkityö kärsi heti, ja meillä oli neljä huonoa ylistyksenjohtajaa.
Lisäksi yhtenä päivänä menin kuistille, ja oikea ampiainen pisti minua.
Uni palasi mieleeni, ja sen jälkeen tottelin aina Herran varoitusunia.
Kirjoitat varmasti unesi myös ylös. - Kyllä, kirjoitan ne.
Varmistan, että ne tulevat paperille, ja kirjoitan ne iPadille.
Sanot, että unet voivat vahvistaa sen, mikä Herran tahto on.
Joskus ihmiset tarvitsevat vahvistusta, koska Jumala haluaa tehdä -
jotain niin upeaa, että tarvitsemme jotain, johon kiinnittää sielumme.
Jos Jumala ei saa viestiä perille, kun olet hereillä, Hän tekee sen unessa.
Hän voi asettaa mieleesi asioita ja ohjeita.
Jos olet rukoillut jotain asiaa, Jumala vahvistaa sen unen kautta.
Näin vahvistavan ja parantavan unen sen jälkeen, kun veljeni oli kuollut.
Veljeni kuoli 80-luvulla. Olin 17-vuotias ja hän 20-vuotias.
Hänellä oli mahtava sydän, mutta hän jäi koukkuun huumeisiin.
Se oli vaikeaa, koska muutimme Etelä- Carolinaan, ja hän kuoli New Yorkissa.
Eräänä yönä näin hänestä unta. Halusin tietysti tietää, missä hän oli.
Ottiko hän Jeesuksen vastaan? - Jokainen pohtii rakkaidensa kohtaloa.
Eräänä yönä näin unta, että olin taivaassa. Näin kauniit, vihreät niityt.
Hän seisoi puun alla. Sanoin: "Derrick, minulla on ollut sinua ikävä."
Hän sanoi: "Jumalan suunnitelma oli aina -
olla yhteydessä ihmiskuntaan." Oliko se veljeni?
Kun hän eli, puhuimme slangia, mutta nyt hän puhui kirjakieltä.
Se oli minulle parantava uni ja vahvisti, että hän oli taivaassa.
En huolehdi hänestä enää, koska olen nähnyt, että hän on taivaassa.
Se kertoo minulle, -
että Jumala on armollisempi kuin osaamme kuvitellakaan. - Aamen.
Kukaan ei tiedä, mitä ihminen tekee ennen kuolemaansa.
Herra näytti sen minulle, ja se oli perheelleni parantava kokemus.
Mainosten jälkeen Charles antaa teille voitelun, -
jotta voitte ymmärtää unianne ja tunnistaa ja tuhota -
eksytyksen ja vääryyden hengen unissanne. Jatkamme kohta.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Hän itse on rauhamme, joka yhdistää juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Yliluonnollista-ohjelma jatkuu.
Kerro, mitä opetustasi kuunnelleet ovat sinulle kertoneet.
Kirjani lukeneet tai opetustani kuulleet ihmiset alkavat nähdä unia.
Annoin äskettäin kirjani etiopialaiselle miehelle. Hän luki siitä osan, -
mutta lopetti, koska häntä pelotti. Hän alkoi nähdä unia. Sanoin, -
että se on normaalia. Odotinkin sitä. Hän luki kirjan ja näkee unia joka yö.
Toinen henkilö oli musliminainen.
Annoin kirjan hänelle, koska unet ovat muslimimaailmassa tärkeitä.
Luettuaan kirjan hän kohtasi Jumalan ja näki itsensä leijailemassa.
Hän antoi kirjan äidilleen. He ovat Senegalista. Kirjan ansiosta -
sain kertoa hänelle Jeesuksesta. Jopa yritysten työntekijät -
kertovat kohdanneensa Jumalan luettuaan kirjan.
Olen saanut palautetta, -
että kaikki, jotka ovat lukeneet kirjan tai kuulleet hänen opetustaan, -
saavat hänen äänestään voitelun. Voimme antaa sitä, mitä meillä on.
Mitä meillä ei ole, emme voi antaa. - Aamen.
Voitelu tulee siis suoraan äänestäsi ja kirjoitetusta sanastasi, -
ja ihmiset ymmärtävät sen.
Sinulla on paljon upeita vinkkejä, joista vain harvat puhuvat.
Anna muutama vinkki, joiden avulla voimme kuulla Jumalaa enemmän.
Se on käytännöllistä. Monilla on univajetta. Nuku kunnon yöunet.
Jos et nuku tarpeeksi pitkiä yöunia, et koskaan pääse ns. rem-uneen.
Se on syvän unen vaihe. Jos et saa tarpeeksi syvää unta, et näe unia.
Toiseksi luo oikea tunnelma ennen nukkumaanmenoa.
Älä katso liikaa huonoja uutisia tai valeuutisia. Se vaikuttaa uniisi.
Itse luon oikean tunnelman lukemalla Raamattua -
tai katson ISN-ohjelmia. Tämä ei ole mikään maksettu mainos.
Ohjelmissa esiintyy voideltuja ihmisiä, ja haluan saada lisää voitelua.
Tai jos luet kirjaani tai muita voideltuja kirjoja, -
saat voitelun nähdä enemmän unia. - Sanoit jotakin todella tärkeää.
Ihmiset eivät arvosta uniaan. Kehotat heitä arvostamaan niitä.
Kerro lisää. - Kyllä. Miten voit arvostaa uniasi?
Pidä iPadia tai päiväkirjaa sänkysi luona ja kirjoita uni muistiin tarkasti.
Sitten saat lisää unia, koska arvostat sitä, mitä taivas sinulle antaa.
Jos et arvosta niitä, Jumala voi siirtyä jonkun toisen luo, johon voi luottaa.
Miksi unet ovat niin tärkeitä suuren sadonkorjuun kirkkaudessa?
Raamattu sanoo: "Näitten jälkeen minä olen vuodattava Henkeni -
kaiken lihan päälle, ja teidän poikanne ja tyttärenne ennustavat, -
vanhuksenne unia uneksuvat, nuorukaisenne näkyjä näkevät."
Tämä on lopunaikojen profeetallista toimintaa. Se on uskoville normaalia.
Jumala antaa ei-uskoville unia. Ei-uskovat näkevät unia Jeesuksesta.
Tietysti uskovienkin pitää nähdä unia. Niiden tulisi olla normaaleja.
Tärkein asia juuri nyt on: -
Tiedätkö, että Jeesus asuu sinussa? Oletko saanut kokemuksen Hänestä?
Nyt on oikea hetki. Toista tämä rukous perässäni -
ja usko siihen parhaan kykysi mukaan. Sano se ääneen.
"Rakas Jeesus, olen tehnyt syntiä ja olen siitä todella pahoillani.
Uskon, että Jeesuksen veri -
pesee syntini pois, ja olen puhdas.
Ja nyt kun olen puhdas, tule asumaan sisimpääni, Jeesus.
Kuolit syntieni tähden.
Otan Sinut Herrakseni. Aamen."
Charles, rukoile nyt sen vuodatusta, mitä sinulla on, -
jotta voisimme ymmärtää unia. - Aamen. Teen sen.
Kohota nyt kätesi. Isä, Jeesuksen nimessä julistan nyt...
Vastustan eksytystä ja hämmennystä ihmisten unielämässä.
Vastustan esteitä ja rukoilen, että alatte nähdä unia.
Vuodatan sen yllenne. Sitä, mitä olet minulle antanut, annan heille.
Vuodatan teihin viisautta, selkeyttä ja kykyä ymmärtää unianne, -
tulkita niitä ja tulkita toisten unia. Jeesuksen nimessä, aamen.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Jumalan yliluonnollisuus ei tunne rajoja.
Nyt voit saada varustusta läpimurtoon milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse taas uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Ihmisten pitää päästä niihin käsiksi, milloin ja missä ikinä he tarvitsevat.
ISN on läsnä, milloin ikinä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Milloin tahansa, missä tahansa.
Jumala ei ole rajoitettu, ei myöskään pääsysi yliluonnolliseen.
Ensi viikolla ohjelmassa: -
Saatana on säästänyt parhaat aseensa viimeisiin aikoihin, -
koska ymmärtää, miten tärkeä se on. Mitä jos sanoisin, -
että Edomin henki hyökkää seurakuntaasi ja perhettäsi vastaan?
Olen Tony Suarez. Liity seuraani ensi viikolla, -
niin tuomme tuon ikivanhan hengen esiin ja opimme tuhoamaan sen.
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki